פדרי

פדרו גונסאלס לופס (בספרדית: Pedro González López; נולד ב-25 בנובמבר 2002), הידוע יותר בכינויו פֶּדרִי, הוא כדורגלן ספרדי, המשחק בעמדת הקשר המרכזי וההתקפי בברצלונה ובנבחרת ספרד. פדרו גונסאלס נולד ב-25 בנובמבר 2002 בטגואסטה, טנריף שבאיים הקנריים. הוא הצטרף למחלקת הנוער של לאס פאלמאס בשנת 2018 אחרי שעבר מיובנטוד לאגונה. פדרי חתם לארבע שנים בקבוצה הבוגרת שלה ב-15 ביולי 2019 בגיל 16, שם התאמן תחת פפה מל. הופעת הבכורה שלו בלאס פאלמאס הגיעה ב-18 באוגוסט 2019 בהפסד 0–1 לוסקה בליגה השנייה. חודש אחר כך כבש פדרי את שערו הרשמי הראשון בניצחון 1–0 על ספורטינג חיחון ובכך הפך לכובש הצעיר ביותר במדי לאס פאלמאס בהיסטוריה בגיל 16, 9 חודשים ו-23 ימים. ב-2 בספטמבר 2019, ברצלונה הגיעה להסכם עם לאס פאלמאס על העברתו של פדרי ב-1 ביולי 2020 תמורת 5 מיליון אירו, בנוסף לבונוסים התלויים בסעייפים שונים. פדרי חתם על חוזה לשנתיים והועלה ישירות לקבוצה הבוגרת, שם קיבל את החולצה מספר 16. הופעת הבכורה שלו הייתה ב-27 בספטמבר כשהחליף את פיליפה קוטיניו בניצחון 4–0 על ויאריאל במחזור הראשון של עונת 2020/2021. שלושה שבועות לאחר מכן, ב-17 באוקטובר 2020 הוא פתח לראשונה בהרכב בהפסד 0–1 לחטאפה. ב-20 באוקטובר פדרי הבקיע את שערו הראשון בברצלונה בהופעת הבכורה שלו בליגת האלופות, כאשר החליף את אנסו פאטי בדקה - 61 וכבש 21 דקות לאחר מכן את שערה הרביעי של ברצלונה בניצחון 5–1 על פרנצווארוש. במחזור השני במפעל, נגד יובנטוס בחוץ, פתח פדרי בהרכב וקיבל תשבחות על הופעתו. פדרי כבש את שערו הראשון בלה ליגה ב-7 בנובמבר מבישול של סרג'י רוברטו, בניצחון 2–5 על ריאל בטיס. במהלך עונה זו הפך פדרי לשחקן מן המנין בהרכב הפותח של המאמן רונאלד קומאן למרות גילו הצעיר, וזכה להכרה כאחד הכישרונות הגדולים ביותר בכדורגל העולמי. ב-6 בינואר 2021 פדרי כבש ובישל לליונל מסי בניצחון 3–2 על אתלטיק בילבאו באצטדיון סן ממס. ב-27 בפברואר 2021 נפצע פדרי במשחק הליגה מול סביליה (שהסתיים בניצחון 2–0) לשלושה שבועות בהערכה הראשונית, אך חזר להרכב כבר במשחק שלאחר מכן, משחק חצי גמר הגביע הספרדי מול סביליה, אותה ניצחו 0–3 בהארכה ובכך הבטיחו את מקומם בגמר. ב-17 באפריל זכה פדרי בגביע הראשון שלו, כאשר ברצלונה ניצחה 4–0 את אתלטיק בילבאו בגמר גביע המלך. ב-8 במאי, בגיל 18 שנים ו-164 ימים ערך את הופעתו ה-50 במדי ברצלונה בתיקו 0–0 עם אתלטיקו מדריד בקאמפ נואו, ובכך הפך לשחקן השני הצעיר ביותר להגיע לציון דרך זה, לאחר בויאן קרקיץ' שעשה זאת בגיל 18 שנים ו-3 ימים. באמצע אוקטובר 2021 חתם פדרי על חוזה חדש עם ברצלונה עד 2026, עם סעיף שחרור של מיליארד אירו. ב-22 בנובמבר 2021 זכה פדרי בפרס נער הזהב המוענק מדי שנה על ידי מגזין הספורט האיטלקי טוטוספורט לכדורגלן הצעיר הטוב ביותר באירופה. שבוע לאחר מכן זכה בטקס כדור הזהב של פראנס פוטבול בפרס קופה לשחקן הצעיר המצטיין של שנת 2021. פדרי נפצע בירך השמאלית באמצע ספטמבר והושבת מהמגרשים עד 10 בינואר 2022. עשרה ימים לאחר מכן הוא פתח במשחק שמינית גמר הגביע מול אתלטיק בילבאו, כבש את שערה השני של ברצלונה שהוביל את המשחק להארכה, אך לא הצליח למנוע הפסד 2–3. ב-13 בפברואר 2022 פדרי כבש את השער המהיר ביותר בדרבי של ברצלונה במאה ה-21, כאשר הבקיע שער 75 שניות בלבד לאחר תחילת המשחק בתיקו 2–2 מול אספניול. ב-14 באפריל נפצע פדרי שוב בירכו השמאלית וסיים את העונה. פדרי משחק עם חברו גאבי בברצלונה ואפילו חילק לו את פרס נער הזהב בשנת 2022. פדרי נקרא לראשונה לשחק במדי נבחרת ספרד במרץ 2021, לקראת משחקי מוקדמות מונדיאל 2022. ב-25 במרץ ערך את הופעת הבכורה בתיקו 1–1 נגד יוון כשנכנס כמחליף של דני אולמו. ביורו 2020 זומן לסגל נבחרת ספרד והפך לשחקן קבוע בהרכב הפותח. ב-14 ביוני הפך לשחקן הצעיר ביותר שמייצג את ספרד באליפות אירופה בכדורגל, כאשר פתח בתיקו 0–0 מול שוודיה, ושבר את השיא הקודם שקבע מיגל טנדיו ביורו 1980. ב-28 ביוני פתח פדרי בניצחון 3–5 על קרואטיה ובכך הפך לשחקן הצעיר ביותר שמשחק בשלב הנוקאאוט של אליפות אירופה בכדורגל, כשהוא שובר את שיאו של ויין רוני מיורו 2004. בטורניר שיחק פדרי באופן מלא בכל משחקיה של ספרד. הוא הגיע עם נבחרתו עד לחצי הגמר שם הודחה על ידי איטליה בדו-קרב פנדלים. פדרי סיים את הטורניר עם הכי הרבה ריצות אישיות להתקפה (27), הכי הרבה מסירות מפתח (31) ורץ הכי הרבה מרחק (38.23 ק"מ). בנוסף לכך, היה מדויק ביותר במסירותיו עם 92.3% הצלחה. פדרי אף זכה לתואר השחקן הצעיר המצטיין של הטורניר ונכלל בנבחרת המצטיינת. מיד לאחר שסיים את היורו נכלל פדרי בסגל של נבחרת ספרד למשחקים האולימפיים בטוקיו ועמה זכה במדליית כסף. נכלל בסגל נבחרת ספרד לטורניר מונדיאל 2022. לאחר שבתחילת דרכו שיחק פדרי בעמדת הכנף, תפקידו הועבר לעמדת הקשר המרכזי, על אף שהוא מסוגל לשחק גם כקשר התקפי ובכמה תפקידי התקפה ומרכז שדה אחרים. הוא גם שימש מדי פעם כקשר הגנתי ואף כחלוץ מרכזי. פדרי הוא שחקן מהיר, אינטליגנט, יצירתי וחרוץ, הידוע בכישורים הטכניים המצוינים שלו כמו שליטה בכדור, מסירות מדויקות, מודעות וראיית משחק גבוהים, וכן ידוע ביכולת שלו להתנהל באזורים צפופים, לנצל חורים בהגנת היריבה ולמסור כדורי עומק או לספק את הפעולה האחרונה, מה שהופך אותו לפליימייקר יעיל. נוסף על כך הוא גם זוכה להערכה רבה על כישרון הכדרור הייחודי שלו, הסיבולת שלו, קור הרוח והרוגע שלו תחת לחץ והיותו מסוגל לשחק עם כל אחת מהרגליים. איכויותיו, מיקומו וסגנון המשחק שלו הובילו אותו להשוואות עם שחקני ברצלונה לשעבר כמו צ'אבי, אנדרס אינייסטה, מיכאל לאודרופ, וליונל מסי. מעודכן ל-10 באפריל 2022 מעודכן ל-29 במרץ 2022 נבחרת ספרד מדליית כסף אולימפית: טוקיו 2020 ליגת האומות: 2022/2023 אליפות אירופה בכדורגל: 2024 ברצלונה גביע המלך הספרדי: 2020/2021 הסופר קאפ הספרדי: 2022/2023 אליפות ספרד: 2022/2023 אישיים השחקן הצעיר המצטיין ביורו: 2020 הנבחרת המצטיינת ביורו: 2020 פרס נער הזהב: 2021 פרס קופה: 2021 מדיה וקבצים בנושא פדרי בוויקישיתוף אתר האינטרנט הרשמי של פדרי פדרי, ברשת החברתית פייסבוק פדרי, ברשת החברתית אקס (טוויטר) פדרי, ברשת החברתית אינסטגרם פדרי, ברשת החברתית טיקטוק פדרי, באתר Transfermarkt פדרי, באתר Soccerway פדרי, באתר BDFutbol פדרי, באתר WorldFootball.net פדרי, באתר National Football Teams פדרי, באתר FootballDatabase.eu פדרי, באתר ESPN שי לחמן, רץ קדימה: כך הפך פדרי לכוכב של נבחרת ספרד, באתר ynet, 6 ביולי 2021 מיכאל יוכין‏, תכבוש את העולם: צ'אבי הופך את פדרי לקשר ברצלונה האולטימטיבי, באתר וואלה, 14 באפריל 2022 Pedri has a left thigh injury, באתר הרשמי של ברצלונה, 15 בספטמבר 2021 Jordi Alba back in the squad for Atlético Madrid, באתר הרשמי של ברצלונה, 1 באוקטובר 2021 Pedri with a thigh problem, באתר הרשמי של ברצלונה, 14 באפריל 2022 UEFA.com, Pedri named EURO 2020 Young Player of the Tournament, UEFA.com, ‏2021-07-11 (באנגלית) OFICIAL Lista de convocados para la Copa Mundial de Fútbol de la FIFA Catar 2022 באתר פדרציית הכדורגל הספרדית המלכותית, 11 בנובמבר 2022 (בספרדית) The Canadian Press, Pedri indispensable as Spain bids to make semis at Euro 2020 - TSN.ca, TSN, ‏2021-07-01 (באנגלית) Who are the 39 best male players age 21 or under?, ESPN.com, ‏2021-04-29 (באנגלית) Has Lionel Messi's potential successor made him fall for football again? | Sid Lowe, the Guardian, ‏2020-12-23 (באנגלית) Pedri: From Real Madrid rejection to breaking through at Barcelona, MARCA, ‏2020-10-19 (באנגלית) Sky Sport, I 50 giovani da seguire nel 2021 secondo l'Uefa, sport.sky.it (באיטלקית) Messi finds playmaking partner in 18-year-old Pedri, USA TODAY (באנגלית אמריקאית) "AP Interview: Pedri brings back brilliance to Barça midfield". The Toronto Star (בCanadian English). 2021-02-01. ISSN 0319-0781. נבדק ב-2022-03-25. Messi remains Barcelona's talisman, but Pedri is the future, ESPN.com, ‏2020-12-01 (באנגלית) Golden Boy Award 2021: 5 Most Valuable Nominees, 90min.com (ב־Indian English) Sam Dean, ‏Project 2000: Pedri is Barcelona's 'new Iniesta' - and may yet convince Lionel Messi to stay, The Telegraph, 31 March 2021 Pedri: The 'new Iniesta' that Barcelona moved quickly to sign | Goal.com, www.goal.com Ronald Koeman: "Pedri must be the new Laudrup or the new Iniesta", Football Espana, ‏2021-02-13 (באנגלית) Barcelona warned against rushing Pedri into next Messi role as Rivaldo calls for patience with teenager | Goal.com, www.goal.com Calcio. Il Barcellona blinda Pedri fino al 2026 con super clausola da 1 miliardo, Rainews (ב־) הופעות בליגת האלופות הופעות בסופר קאפ הספרדי 2 הופעות בליגת האלופות, 5 הופעות ושער 1 בליגה האירופית "Pedri". European Football. נבדק ב-14 ביוני 2021. {{cite web}}: (עזרה)